《次韵不浮弟自金陵相过》
宋代·高斯得

老夫睡眼方昏花，梦中忽闻歌隶华。
暮春逢此晴雨好，足慰飘隶少陵老。
知君重踏东华尘，先访雪堂老师兄。
大篇铿鍧来扣寂，读之宛如花萼集。
花残谁复倚栏干，黄鹤催归呼子安。
此花当屈第一指，徐娘风情犹可喜。
诗成共赋岂厌多，惠连何不偕羊何。
古来难并良与美，报答春光一盛旨。
勿云数见恐不鲜，勿忧相煎豆箕然。
我今已信天行止，小冯当门乃吾意。
一春花恼只颠狂，行乐最怕功名妨。
杜牧寻春迟有悔，且须十日浇磊隗。

作者简介：宋邛州蒲江人，字不妄。高稼子。理宗绍定二年进士。李心传修四朝史，辟为史馆校阅，分修光、宁二帝纪。因言事，忤宰相史嵩之，出为外官。淳祐六年复以论史嵩之事被排出外。历福建路计度转运副使，为宰相丁大全之党诬劾，夺职降官，大全罢，事始得白。恭帝德祐元年累官至参知政事，为宰相留梦炎乘间罢去。有《诗肤说》、《耻堂文集》等。